
SC2023 -355/06.01.2023                    


REFERAT DE APROBARE  A PROIECTULUI DE HOTĂRÂRE
privind înaintarea către Guvernul României a cererii de transmitere din proprietatea Statului Român și administrarea SC COLTERM SA în domeniul public al Municipiului Timișoara a terenurilor înscrise în CF 400986 Giroc, CF 403462 Giroc, CF 403507 Giroc, CF 403457 Giroc, CF 403459 Giroc

1. Descrierea situaţiei actuale:
 	Prin adresa nr. SC2023-355/06.01.2023 Direcția Generală de Investiții și Mentenanță- Serviciul Administrare Rețele Publice, motivează oportunitatea și necesitatea trecerii în domeniul public al Municipiului Timișoara a terenurilor aferente ansamblului tehnologic şi funcţional unitar constând din construcţii, instalaţii, echipamente, dotări specifice şi mijloace de măsurare destinat producerii, transportului, distribuţiei şi furnizării energiei termice (SACET), în vederea demarării pe terenul aferent  CET Timișoara Sud a unor proiecte de investiții în domeniul producerii energiei electrice și termice prin cogenerare de înaltă eficiență, la care se adaugă aportul unor surse regenerabile: pompe de căldură, centrale fotovoltaice, surse geotermale, biomasă și deșeuri rezultate din colectarea selectivă.
	Terenurile industriale cu acces din str. Cotruș - Timișoara, înscrise în C.F. 400986 Giroc (C.F. vechi 20501 Giroc), cu nr. top. 400986 (nr. top. vechi 50551) și suprafața de 447398 mp, CF 403462 Giroc (CF vechi 7533 Chișoda) cu nr. cad. De657/1-drum de exploatare în suprafață de 4287 mp, CF 403507 Giroc cu nr. cad. Df 640/2/2-teren industrial cu căi ferate uzinale, tunel dezgheț, SRM gaz, estacadă cu conductă aeriană gaz, clădire antestație, platforme betonate, în suprafață de 68014 mp, CF 403457 Giroc (CF vechi 7534) cu nr. cad.De 660/8/20 drum de exploatare în suprafață de 3275 mp, CF 403459 Giroc cu nr. cad.660/8/21, teren în suprafață de 5983 mp, aferent unei estacade, sunt proprietatea Statului Român în administrarea operativă a companiei locală de termoficare S.C. COLTERM S.A. Timișoara. 
 	Pe terenul înscris în C.F. 400986 Giroc (C.F. vechi 20501 Giroc), cu nr. top. 400986 (nr. top. vechi 50551) și suprafața de 447398 mp, se află 87 de corpuri de clădire în care își desfășoară activitatea compania locală de termoficare S.C. COLTERM S.A. Timișoara.	
	Conform Deciziei Înaltei Curți de Casație și Justiție nr. 1668/29.03.2012 s-a dispus anularea pozițiilor nr. 3257- 3258 din Anexa 2 la H.G.977/2002, modificată și completată prin H.G.1016/2005, poziții la care au fost înscrise terenurile menționate mai sus, aceste hotărâri referindu-se la atestarea domeniului public și nu la trecerea din proprietatea Statului Român în  proprietatea Municipiului Timișoara-domeniu public.
2. Schimbări preconizate și rezultate așteptate:
	 Este necesară reglementarea situației juridice a terenurilor respective, obiective de utilitate publică, CET Timisoara Sud fiind cuprins în sistemul de alimentare cu căldură al Municipiului Timișoara ca sursă principală de producere a energiei electrică si termică.
3. Alte informații:
 	Având în vedere prevederile O.U.G. nr. 57/2019 privind Codul administrativ, Anexa nr.4,  în  LISTA cuprinzând unele bunuri care aparţin domeniului public al comunei, al oraşului sau al municipiului, se regăsesc la pct. 4 ” reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente” .




4. Concluzii:
	Având în vedere cele menţionate mai sus, considerăm necesară și oportună înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a terenurilor cu acces din str. Cotruș - Timișoara, înscrise în C.F. 400986 Giroc (C.F. vechi 20501 Giroc), cu nr. top. 400986 (nr. top. vechi 50551) și suprafața de 447398 mp, CF 403462 Giroc (CF vechi 7533 Chișoda) cu nr. cad. De657/1-drum de exploatare în suprafață de 4287 mp, CF 403507 Giroc cu nr. cad. Df 640/2/2-teren industrial cu căi ferate uzinale, tunel dezgheț, SRM gaz, estacadă cu conductă aeriană gaz, clădire antestație, platforme betonate, în suprafață de 68014 mp, CF 403457 Giroc (CF vechi 7534) cu nr. cad.De 660/8/20 drum de exploatare în suprafață de 3275 mp, CF 403459 Giroc cu nr. cad.660/8/21, teren în suprafață de 5983 mp aferent unei estacade.

RAPORT DE SPECIALITATE
privind înaintarea către Guvernul României a cererii de transmitere din proprietatea Statului Român și administrarea SC COLTERM SA în domeniul public al Municipiului Timișoara a terenurilor înscrise în CF 400986 Giroc, CF 403462 Giroc, CF 403507 Giroc, CF 403457 Giroc, CF 403459 Giroc

              Având în vedere Referatul de aprobare a proiectului de hotărâre nr. SC2023 -355/06.01.2023  al Primarului Municipiului Timișoara și Proiectul de hotărâre privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara a terenurilor înscrise în CF 400986 Giroc, CF 403462 Giroc, CF 403507 Giroc, CF 403457 Giroc, CF 403459 Giroc, facem următoarele precizări:
	Prin adresa nr. SC2023-355/06.01.2023 Direcția Generală de Investiții și Mentenanță- Serviciul Administrare Rețele Publice, motivează oportunitatea și necesitatea trecerii în domeniul public al Municipiului Timișoara a terenurilor aferente ansamblului tehnologic şi funcţional unitar constând din construcţii, instalaţii, echipamente, dotări specifice şi mijloace de măsurare destinat producerii, transportului, distribuţiei şi furnizării energiei termice (SACET), în vederea demarării pe terenul aferent  CET Timișoara Sud a unor proiecte de investiții în domeniul producerii energiei electrice și termice prin cogenerare de înaltă eficiență, la care se adaugă aportul unor surse regenerabile: pompe de căldură, centrale fotovoltaice, surse geotermale, biomasă și deșeuri rezultate din colectarea selectivă. În strategia de realizare a SACET-ului, CET SUD a fost conceput să fie centrul de producție atât pentru energia termică necesară municipalității, cât și pentru  producerea de energie electrică (energie care produsă în cadrul celor descrise mai sus ar acoperi necesarul de consum pentru iluminat și transport public necesar municipiului Timișoara).
	Terenurile industriale cu acces din str. Cotruș - Timișoara, înscrise în C.F. 400986 Giroc (C.F. vechi 20501 Giroc), cu nr. top. 400986 (nr. top. vechi 50551) și suprafața de 447398 mp, pe care se află  87 corpuri de clădire, CF 403462 Giroc (CF vechi 7533 Chișoda) cu nr. cad. De657/1-drum de exploatare în suprafață de 4287 mp, CF 403507 Giroc cu nr. cad. Df 640/2/2-teren industrial cu căi ferate uzinale, tunel dezgheț, SRM gaz, estacadă cu conductă aeriană gaz, clădire antestație, platforme betonate, în suprafață de 68014 mp, CF 403457 Giroc (CF vechi 7534) cu nr. cad.De 660/8/20 drum de exploatare în suprafață de 3275 mp, CF 403459 Giroc cu nr. cad.660/8/21, teren în suprafață de 5983 mp, aferent unei estacade, sunt proprietatea Statului Român în administrarea operativă a companiei locală de termoficare S.C. COLTERM S.A. Timișoara. 
 	Conform Deciziei Înaltei Curți de Casație și Justiție nr. 1668/29.03.2012 s-a dispus anularea pozițiilor nr. 3257- 3258 din Anexa 2 la H.G.977/2002, modificată și completată prin H.G.1016/2005, poziții la care au fost înscrise terenurile menționate mai sus, aceste hotărâri referindu-se la atestarea domeniului public și nu la trecerea din proprietatea Statului Român în  proprietatea Municipiului Timișoara-domeniu public.
 	Scopul trecerii din proprietatea Statului Român în domeniul public al Municipiului Timișoara  este reglementarea situației juridice a terenurilor respective care sunt obiective de utilitate publică, CET Timișoara Sud fiind cuprins în sistemul de alimentare cu căldură al Municipiului Timișoara ca sursă principală de producere a energiei electrică și termică.
	Prin contractul de finanţare nr. 102831/22.11.2010 încheiat între Municipiul Timișoara în calitate de Beneficiar și Ministerul Mediului şi Schimbărilor Climatice - în calitate de Autoritate de Management s-a aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană”- Etapa I, cod SMIS – CSNR 16828, proiect co-finanţat prin Fondul de Coeziune, valoarea totală a proiectului fiind de 205.056.850 lei fără TVA. Obiectivul general al proiectului a fost îmbunătăţirea calităţii vieţii în Timişoara reflectată în calitatea factorilor de mediu şi starea de sănătate a populaţiei, ca urmare a investiţiilor în infrastructură impuse de politica de coeziune economico-socială a Uniunii Europene pentru atingerea obiectivul „convergenţă”, în  cadrul proiectului respectiv fiind realizate lucrări majore la CET Timișoara Sud.
În perioada următoare Municipiul Timișoara intenționează să demareze, cu finanțare din fonduri nerambursabile, pe terenul aferent  CET SUD o serie de proiecte de investiții în domeniul producerii energiei electrice și termice prin cogenerare de înaltă eficiență, la care se adaugă aportul unor surse regenerabile: pompe de căldură, centrale fotovoltaice, surse geotermale, biomasă și deșeuri rezultate din colectarea selectivă. Soluțiile tehnologice propuse prin investițiile menționate mai sus vor putea oferi orașului un serviciu mai eficient și mai durabil din punct de vedere ecologic. 
	 Având în vedere prevederile O.U.G. nr. 57/2019 privind Codul administrativ, Anexa nr.4,  în  LISTA cuprinzând unele bunuri care aparţin domeniului public al comunei, al oraşului sau al municipiului,  se regăsesc la pct. 4 ” reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente” .
Conform art. 2 lit. j din Legea nr. 51/2006: ”Sistemul de utilităţi publice reprezintă ansamblul bunurilor mobile şi imobile, dobândite potrivit legii, constând din terenuri, clădiri, construcţii şi instalaţii tehnologice, echipamente şi dotări funcţionale, specific unui serviciu de utilităţi publice, prin ale cărui exploatare şi funcţionare se asigură furnizarea/prestarea serviciului; bunurile ce compun sistemele de utilităţi publice fac parte din domeniului public ori privat al unităţilor administrativ-teritoriale şi sunt supuse regimului juridic al proprietăţii publice sau private, potrivit legii”.
De asemenea, potrivit art. 5 pct. 30 din Legea nr. 325/2006 a serviciului public de alimentare cu energie termică: “sistemul de alimentare centralizată cu energie termică - SACET reprezintă ansamblul bunurilor mobile şi imobile, dobândite potrivit legii, constând în terenuri, clădiri, construcţii şi instalaţii tehnologice, echipamente şi dotări funcţionale, destinate producerii, transportului şi distribuţiei energiei termice prin reţele termice pentru cel puţin 2 utilizatori; bunurile ce compun sistemul de alimentare cu energie termică în sistem centralizat fac parte din domeniul public ori privat al unităţilor administrativ-teritoriale sau din domeniul privat şi sunt supuse regimului juridic al proprietăţii publice sau private, potrivit legii”. 
Astfel, atât Legea 51/2006, cât și Legea 325/2006 prevăd că bunurile imobile și mobile care constituie SACET sunt bunuri de interes public și aparțin, prin natura lor sau potrivit legii, domeniului public al unității administrativ teritoriale. 
	 În concluzie, propunem spre analiza comisiilor din cadrul Consiliului Local al Municipiului Timişoara proiectul privind înaintarea către Guvernul României a cererii de transmitere din proprietatea Statului Român în domeniul public al Municipiului Timișoara  a terenurilor cu acces din str. Cotruș - Timișoara, înscrise în C.F. 400986 Giroc (C.F. vechi 20501 Giroc), cu nr. top. 400986 (nr. top. vechi 50551) și suprafața de 447398 mp, CF 403462 Giroc (CF vechi 7533 Chișoda) cu nr. cad. De657/1-drum de exploatare în suprafață de 4287 mp, CF 403507 Giroc cu nr. cad. Df 640/2/2-teren industrial cu căi ferate uzinale, tunel dezgheț, SRM gaz, estacadă cu conductă aeriană gaz, clădire antestație, platforme betonate, în suprafață de 68014 mp, CF 403457 Giroc (CF vechi 7534) cu nr. cad.De 660/8/20 drum de exploatare în suprafață de 3275 mp, CF 403459 Giroc cu nr. cad.660/8/21, teren în suprafață de 5983 mp aferent unei estacade.

